Dani Olmo je očarao Wengera, Arsenal će poslati ponudu?!

Izvori bliski klubu potvrdili su nam da su se iz Arsenala raspitivali o Olmu, ali eventualni transfer je ipak još daleko od realizacije. Za Danija Olma su se raspitivala još tri engleska kluba

<p><strong>Arsene Wenger</strong> je poznati ‘lovac’ na mlade talente diljem svijeta. Sad je francuski trener bacio oko na Dinamova <strong>Danija Olma.</strong> Španjolac je očarao Francuza i navodno bi Arsenal u <strong>Maksimir</strong> uskoro mogao poslati i službenu ponudu.</p><p>Izvori bliski klubu potvrdili su nam da su se iz Arsenala raspitivali o Olmu, ali eventualni transfer je ipak još daleko od realizacije. Za Olma su se raspitivala još tri engleska kluba, a mladi <strong>Španjolac</strong> uskoro bi, doznajemo, mogao dobiti i poziv iz U-21 “furije”.</p><p>Španjolci su ozbiljno shvatili činjenicu da bi Olmo nakon dobivanja našeg državljanstva mogao dobiti poziv da igra za Hrvatsku. Izgleda da su odlučili reagirati. <strong>Dinamovci danas</strong> počinju pripreme za drugi dio sezone.</p><p>Zasad je sigurno da u Maksimiru ostaje <strong>Marko Lešković</strong> jer je lider HNL-a odbio ponudu <strong>Slovana</strong> iz Bratislave. Dinamo će nekoliko dana trenirati u Zagrebu, a onda se putuje u <strong>Rovinj</strong>.</p><p><strong>Mario Gavranović</strong> bit će na prvome treningu s momčadi. Trebao bi potpisati ugovor na tri godine i on će vjerojatno biti najveće zimsko pojačanje "modrih".</p>